**Anexa 5\_Lista cheltuielilor eligibile și neeligibile**

**Cheltuieli eligibile**

|  |  |  |  |
| --- | --- | --- | --- |
| **Categorie/**  **subcategorie MySMIS[[1]](#footnote-1)** | **Denumire cheltuială eligibilă [[2]](#footnote-2)** | **Limite procentuale** | **Observații[[3]](#footnote-3)** |
| **Echipamente/**  **Dotări/**  **Active corporale/**  1.1 Obținerea terenului | Obținerea terenului | maxim 10 % din valoarea totală eligibilă a proiectului | Se includ cheltuielile efectuate pentru cumpărarea de terenuri/exproprieri. Valoarea terenurilor se va stabili pe baza evaluării efectuate de un expert ANEVAR, conform legislației în vigoare. |
| **Lucrări/**  1.2 Amenajarea terenului | Amenajarea terenului | - | Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, colectare, sortare și transport la depozitele autorizare a deșeurilor rezultate, sistematizări pe verticală, accesuri/ drenuri/ rigole/ canale de scurgere, ziduri de sprijin, drenaje, epuizmente, exclusiv cele aferente realizării lucrărilor pentru investiţia de bază, devieri de cursuri de apă, strămutări de monumente istorice, descărcări de sarcină arheologică sau, după caz, protejare în timpul execuției obiectivului de investiții în cazul executării unor lucrări pe amplasamente ce fac parte din Lista monumentelor istorice sau din Repertoriul arheologic național, lucrări pentru pregătirea amplasamentului. |
| **Lucrări/**  1.3 Amenajări pentru protecţia mediului şi aducerea la starea iniţială | Amenajări pentru protecţia mediului şi aducerea la starea iniţială | - | Se includ cheltuielile efectuate pentru lucrări şi acţiuni de protecţia mediului și de aducere la starea inițială, inclusiv pentru refacerea cadrului natural după terminarea lucrărilor, ca de exemplu: plantare de copaci, reamenajare spații verzi, reintroducerea în circuitul agricol a suprafețelor scoase temporar din uz, lucrări/acțiuni pentru protecția mediului. |
| **Lucrări/**  1.4 Cheltuieli pentru relocarea/protecția utilităților | Cheltuieli pentru relocarea/  protecția utilităților | - | Se includ cheltuielile pentru relocarea/ protecţia utilităţilor: devieri reţele de utilităţi din amplasament.  **Notă**: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  2. Cheltuieli pentru asigurarea utilităților necesare obiectivului de investiții | Cheltuieli pentru asigurarea utilităților necesare obiectivului de investiții | - | Se includ cheltuielile aferente asigurării cu utilităţile necesare funcţionării obiectivului de investiţie, care se execută pe amplasamentul delimitat din punct de vedere juridic, ca aparţinând obiectivului de investiţie, precum şi cheltuielile aferente racordării la reţelele de utilităţi precum:   1. alimentare cu apă; 2. canalizare; 3. alimentare cu gaze naturale; 4. agent termic; 5. energie electrică; 6. telecomunicații; 7. alte utilități.   **Notă:** Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Servicii/**    3.1.1 Studii de teren  3.1.2 Raport privind impactul asupra mediului  3.1.3 Alte studii de specialitate | Proiectare și asistență tehnică | maxim 4% din valoarea totală eligibilă  Nu se vor deconta cheltuielile pentru documentațiile tehnico-economice pentru care s-a obținut finanțare în baza prevederilor OUG nr. 88/2020, cu modificările și completările ulterioare | **Studii** – se includ cheltuieli pentru:   1. studii de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiție; 2. raport privind impactul asupra mediului; 3. studii de specialitate necesare în funcție de specificul investiției. |
| **Servicii/**  3.2 Documentații-suport și cheltuieli pentru obținerea de avize, acorduri și autorizații | **Documentații - suport și cheltuieli pentru obținerea de avize, acorduri și autorizații**:   1. obţinerea/ prelungirea valabilităţii certificatului de urbanism; 2. obţinerea/ prelungirea valabilităţii autorizaţiei de construire/desfiinţare; 3. obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie, telecomunicații etc.; 4. întocmirea documentaţiei, obţinerea numărului cadastral provizoriu şi înregistrarea terenului în cartea funciară; 5. obţinerea actului administrativ al autorităţii competente pentru protecţia mediului; 6. obţinerea avizului P.S.I.; 7. alte avize, acorduri şi autorizaţii solicitate prin certificatul de urbanism sau autorizații de funcționare, necesare în vederea implementării în bune condiții a proiectului. |
| **Servicii/**  3.3 Expertizare tehnică | **Expertiză tehnică**: cheltuielile cu elaborarea expertizelor tehnice a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile art. 14 alin. (2) din HG 907/2016. |
| **Servicii/**  3.5.1 Temă de proiectare  3.5.2 Studiu de prefezabilitate  3.5.3. Studiu de fezabilitate/documentație de avizare a lucrărilor de intervenții  și deviz general  3.5.4 Documentațiile tehnice necesare în vederea obținerii avizelor/acordurilor/autorizațiilor  3.5.5 Verificarea tehnică de  calitate a proiectului tehnic și a detaliilor de execuție  3.5.6 Proiect tehnic și detalii de execuție | **Proiectare:** cheltuielile pentru:   1. elaborarea tuturor fazelor de proiectare: studiu de prefezabilitate, studii de fezabilitate/ documentații de avizare a lucrărilor de intervenție, proiect tehnic şi detalii de execuţie; 2. plata verificării tehnice de calitate a proiectului tehnic și a detaliilor de execuție; 3. elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie - documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/ expertize de amplasament etc. 4. realizarea unei **randări 3D** a investiției, în cazul proiectelor care includ lucrări de construcții. |
| **Servicii/**  3.8.1 Asistență tehnică din partea proiectantului | **Asistență tehnică** din partea proiectantului în cazul în care aceasta nu intră în tarifarea proiectului:   1. pe perioada de execuţie a lucrărilor;   b) pentru participarea proiectantului la fazele incluse în programul de control al lucrărilor de execuție, avizat de către Inspectoratul de Stat în Construcții. |
| **Servicii/**  3.8.2 Dirigenție de șantier/supervizare | **Dirigenție de șantier**: cheltuielile efectuate pentru plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii. |
| **Lucrări/**  4.1 Construcții și instalații | Construcții și instalații | - | Se cuprind cheltuielile aferente execuţiei următoarelor obiecte cuprinse în obiectivul de investiţie:   1. cheltuieli aferente activităților de construire, extindere, modernizare, reabilitare a piețelor și piațetelor publice, zonelor pietonale, promenadelor, splaiurilor etc.; 2. cheltuieli aferente activităților de construire, extindere, modernizare, reabilitare a spațiilor verzi existente, de tipul: scuaruri, parcuri, grădini publice etc.; 3. cheltuieli aferente activităților de construire, extindere, modernizare, reabilitare a spațiilor verzi-albastre existente, de tipul: maluri de cursuri de ape, canale, maluri de lacuri etc.; 4. cheltuieli aferente activităților de construire, extindere, modernizare, reabilitare a căilor de circulație nemotorizată, de tipul: alei pietonale, trotuare, piste pentru cicliști, scări de acces, podețe, pasarele, poduri pentru circulație nemotorizată etc.; 5. cheltuieli aferente activităților de construire, extindere, modernizare, reabilitare a spațiilor și facilităților pentru activități recreative, de mici dimensiuni, de tipul: locuri de joacă pentru copii, spații pentru sport, spații pentru socializare, inclusiv pentru deținătorii de animale de companie etc.; 6. cheltuieli aferente activităților de amenajare a spațiilor publice prin reconversia unor areale/ terenuri degradate, abandonate, neutilizate sau cu funcțiuni neadecvate depășite/neutilizate; 7. cheltuieli aferente activităților de reabilitare structural-arhitecturală a anvelopei clădirilor publice - maxim 20% din valoarea totală eligibilă a proiectului:   lucrări de consolidare, reparare/refacere a zidăriilor/pereților exteriori;  lucrări de reparare/refacere a finisajelor exterioare, precum tencuieli, zugrăveli, vopsitorii, placaje şi altele asemenea;  lucrări de reparare/refacere a sistemului de acoperire – terasă sau învelitoare;  lucrări de reparare/refacere a tâmplăriei exterioare şi a elementelor exterioare funcţionale, precum balcoane, logii, bovindouri, aticuri, cornişe şi altele asemenea;  lucrări de reparare/refacere a elementelor de plastică arhitecturală, precum brâuri, ancadramente, bosaje, profiluri şi altele asemenea;  lucrări de demontare a instalaţiilor şi echipamentelor montate aparent pe faţade/acoperiş, precum şi remontarea acestora după efectuarea lucrărilor de intervenţie;  lucrări de realizare a iluminatului arhitectural;  alte măsuri complementare – justificate prin proiect în conformitate cu prevederile din Legea nr. 153/2011, art. 6 alin (2): lucrări de reparare/refacere a trotuarului de protecție al clădirii, lucrări de eliminare a igrasiei, precum şi de izolare a rosturilor; alte lucrări de această natură, după caz.   1. cheltuieli aferente activităților de amenajare a sistemelor de iluminat public, supraveghere video, facilități wi-fi și acces la soluții digitale; 2. cheltuieli aferente activităților de reabilitare a fondului vegetal prin înlocuirea și completarea arborilor și plantelor degradate, bolnave, dispărute; 3. cheltuieli aferente activităților de reabilitare a componentelor peisagistice, vegetale și arhitecturale din spațiile verzi propuse prin proiect; 4. cheltuieli aferente activităților de reabilitare a mobilierului urban degradat, a împrejmuirilor, a stâlpilor și a lămpilor de iluminat public cu valoare istorică, a indicatoarelor și plăcuțelor cu nume de străzi, inclusiv reabilitarea pavajelor existente prin reutilizarea pietrei cubice existente cu valoare estetică și de patrimoniu; 5. facilități pentru activități culturale, grupuri sanitare, spații tehnice pentru întreținerea infrastructurii publice, lucrări de realizare a iluminatului arhitectural, etc; 6. cheltuieli aferente activităților de reconfigurare/refacere a căilor de acces sau străzilor de categoria a III-a și IV-a aferente spațiilor publice -  **maxim 15% din valoarea totală eligibilă** a proiectului; 7. cheltuieli aferente activităților de realizare de parcări rezidențiale compacte de cartier care conduc la eliberarea spațiului public – **maxim 10% din valoarea totală eligibilă** a proiectului; 8. cheltuieli aferente activităților de amenajare/ amplasare a elementelor de artă contemporană și artă stradală – **maxim 3% din valoarea totală eligibilă** a proiectului; 9. cheltuieli aferente activităților de construire/ modernizare/ amplasare de elemente pentru îmbunătățirea siguranței rutiere: semnalistică verticală și orizontală, limitatoare de viteză, modernizarea trecerilor de pietoni etc.; 10. cheltuieli aferente măsurilor de accesibilitate destinate tuturor utilizatorilor, inclusiv persoanelor cu nevoi speciale și cu mobilitate redusă, pentru nevăzători sau hipoacuzici; 11. cheltuieli aferente măsurilor de limitare a folosirii spațiilor publice pentru parcarea autoturismelor. |
| **Lucrări/**  Cheltuieli conexe investiției de bază  **Echipamente/Dotări/Active corporale/**  Cheltuieli conexe investiției de bază | Cheltuieli  conexe  investiției  de bază | maxim 15% din valoarea totală eligibilă | **Cheltuielile conexe** **investiției de bază** includ cheltuieli aferente măsurile conexe aferente lucrărilor de construcții și instalații, care contribuie la implementarea proiectului, de tipul:   1. relocarea/protejarea/reabilitarea/modernizarea/extinderea rețelelor de utilități publice din zona de intervenție a proiectului: apă, canalizare, electricitate, telecomunicații etc. – cu excepția celor pentru iluminat public și supraveghere video; 2. crearea/ modernizarea/ reabilitarea/ extinderea sistemelor de irigații pentru parcuri și grădini publice amenajate prin proiect. |
| **Lucrări/**  4.2 Montaj utilaje, echipamente tehnologice și funcționale | Montaj utilaje, echipamente tehnologice și funcționale | - | Se cuprind cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora.  **Notă**: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  4.3 Utilaje, echipamente tehnologice și funcționale care necesită montaj | Utilaje, echipamente tehnologice și funcționale care necesită montaj | - | Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, care necesită montaj.  **Notă**: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Echipamente/Dotări/Active corporale/**  4.4 Utilaje, echipamente tehnologice și funcționale care nu necesită montaj | Utilaje, echipamente tehnologice și funcționale care nu necesită montaj și echipamente de transport | - | Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic.  **Notă**: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Echipamente/Dotări/Active corporale/**  4.5 Dotări | Dotări | - | Se cuprind cheltuielile pentru procurarea de bunuri (mijloace fixe și/sau obiecte de inventar) care sunt necesare implementării proiectului şi respectă prevederile contractului de finanţare: dotări și elemente de amenajări de tipul: mobilier urban - bănci, rastele pentru biciclete, coșuri de gunoi, etc., toalete publice, cișmele, fântâni arteziene/jocuri de apă, pergole, scene mobile, panouri de informare și/sau indicatoare de orientare pentru traseele pietonale/pistele de biciclete ale solicitantului, alei pietonale, amenajări pentru sport, joc și recreere, facilități pentru activități culturale, grupuri sanitare, etc.  **Notă**: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Cheltuieli cu active necorporale**  4.6 Active necorporale | Active necorporale | - | Se cuprind cheltuielile cu achiziţionarea activelor necorporale: drepturi referitoare la brevete, licenţe, know-how sau cunoştinţe tehnice nebrevetate.  Activele necorporale sunt eligibile pentru calculul costurilor de investiții dacă îndeplinesc următoarele condiții:   1. trebuie să fie utilizate exclusiv în cadrul unității care primește ajutorul; 2. trebuie să fie amortizabile; 3. trebuie să fie achiziționate în condițiile pieței de la terți care nu au legături cu cumpărătorul; 4. trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum cinci ani sau de trei ani în cazul IMM-urilor.   **Notă**: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  5.1.1 Lucrări de construcții și instalații aferente organizării de șantier | Lucrări de construcții și instalații aferente organizării de șantier | - | Se cuprind lucrările de construcții și instalații aferente organizării de șantier. |
| **Lucrări/**  5.1.2 Cheltuieli conexe organizării de șantier | Cheltuieli conexe organizării de șantier | - | Se cuprind cheltuielile conexe organizării de șantier. |
| **Lucrări/**  5.3 Cheltuieli diverse și neprevăzute | Cheltuieli diverse și neprevăzute | maxim 5% din valoarea totală eligibilă | Sunt eligibile doar dacă sunt detaliate corespunzător prin documente justificative. |
| **Cheltuieli sub formă de rate forfetare /**  Cheltuieli sub formă de rată forfetară | Costuri indirecte | Maxim 7% din valoarea  eligibilă a costurilor  directe definite în  conformitate cu  prevederile capitolului  5.3.4. Opțiuni de costuri  simplificate. Costuri  directe și costuri  indirecte | **Comisioane, cote, taxe**:   1. Cota aferentă Inspectoratului de Stat în Construcţii pentru controlul calităţii lucrărilor de construcţii; 2. Cota pentru controlul statului în amenajarea teritoriului, urbanism şi pentru autorizarea lucrărilor de construcţii; 3. Cota aferentă Casei Sociale a Constructorilor; 4. Taxe pentru acorduri, avize conforme şi autorizaţia de construire/desfiinţare. |
| **Cheltuieli de informare și publicitate:**   1. **Cheltuieli necesare pentru realizarea activităților de comunicare și vizibilitate** menționate în GSF la capitolul 3.21 și detaliate în Manualul de identitate vizuală pentru beneficiari, obligatorii în conformitate cu prevederile contractului de finanţare. 2. Cheltuieli necesare pentru realizarea **măsurilor soft** – **Activități de promovare** a proiectului de revitalizare și regenerare urbană - menționate la capitolul 5.2.2 pct. C, lit. b) din GSF. |
| **Consultanța/Managementul de proiect** pentru obiectivul de investiții:   1. Plata serviciilor de consultanţă la elaborarea cererii de finanțare și a tuturor studiilor necesare întocmirii acesteia; 2. Plata serviciilor de consultanţă în domeniul managementului execuţiei investiţiei; 3. Serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul; 4. Plata serviciilor de evaluare, efectuate de un expert ANEVAR, în vederea stabilirii valorii terenurilor achiziționate. |
| **Audit financiar extern** |

**B. Cheltuieli excluse de la finanțare:**

|  |
| --- |
| * cheltuieli efectuate înainte de 01.01.2021 conform prevederilor art. 63, alin. (2) din Regulamentul (UE) nr.1060/2021; |
| * cheltuielile aferente proiectelor care au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente, conform prevederilor art. 63, alin (6) din Regulamentul (UE) nr.1060/2021; |
| * cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate; |
| * cheltuielile efectuate în sprijinul relocării, conform prevederilor art. 66, alin (1) din Regulamentul (UE) nr.1060/2021; |
| * cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058; |
| * cheltuielile care sunt realizate ulterior perioadei maxime de implementare, detaliate la capitolul **5.6 Durata proiectului**, în cadrul căreia se pot deconta cheltuieli; |
| * cheltuielile aferente proiectelor sau activităților/sub-activităților care intră sub incidența ajutorului de stat; |
| * costuri operaționale, de funcționare, de testare și întreținere a obiectivelor finanțate prin proiect; |
| * costuri administrative: salariile personalului general de administrație; chiriile și reparații ale imobilizărilor de interes general în administrație; energie, combustibil și alte consumuri similare; cheltuieli administrative gospodărești; |
| * alte cheltuieli generale de administrație; |
| * cheltuielile pentru achiziţionarea de clădiri; |
| * cheltuieli cu materialele consumabile; |
| * cheltuieli financiare, respectiv prime de asigurare, taxe, comisioane, rate și dobânzi aferente creditelor; |
| * contribuția în natură; |
| * amortizarea; |
| * valoarea cheltuielilor care depășește limitele maxime așa cum sunt menționate la secțiunea A din Anexa 5\_Lista cheltuielilor eligibile și neeligibile, acolo unde sunt prevăzute limitări; |
| * cheltuielile privind achiziţia de dotări/echipamente/utilaje second-hand; |
| * taxa pe valoarea adăugată recuperabilă, cu excepţia cazului în care aceasta nu se poate recupera în temeiul legislaţiei naţionale privind TVA-ul; |
| * cheltuieli cu investițiile ce fac obiectul dublei finanțări care vizează aceleași costuri eligibile; |
| * amenzi, penalităţi, dobânzi, cheltuieli de judecată şi cheltuieli de arbitraj; |
| * cheltuieli efectuate după finalizarea etapei de implementare a proiectului, respectiv finalizarea ultimei activități a proiectului; |
| * cheltuieli care nu corespund particularităţilor/obiectivelor/activităţilor sprijinite prin Intervenția regională; |
| * cheltuieli de mentenanță; |
| * cheltuieli aferente exclusiv activităților din categoria B și/sau C de activități finanțate, fără activități din categoria A; |
| * cheltuieli aferente proiectelor care se află în perioada de garanție a lucrărilor efectuate printr-un contract de lucrări anterior; |
| * cheltuieli aferente intervențiilor asupra unor terenuri situate în extravilan; |
| * cheltuieli aferente lucrărilor de decontaminare a siturilor poluate; |
| * cheltuieli aferente sub-activităților/activităților realizată în vederea desfășurării de activități economice, în scopul obținerii de venituri, prin cedarea oricăruia dintre obiecte/ bunuri către o terță parte în perioada de durabilitate; |
| * cheltuieli aferente sub-activităților/activităților de amenajare a spațiilor publice pentru care accesul populației este limitat/îngrădit; |
| * cheltuieli aferente sub-activităților/activităților de amenajare a bazelor, cluburilor sau parcurilor sportive pentru practicarea sportului de performanță, pârtii de ski, stadioane, centre/infrastructuri de agrement multifuncționale, parcuri de distracții, ștranduri etc.; |
| * cheltuieli aferente sub-activităților/activităților de reabilitare/modernizare/extindere a clădirilor/structurilor cu funcții comerciale sau de alimentație publică: terase, restaurante etc.; |
| * cheltuieli aferente sub-activităților/activităților de realizare a construcțiilor provizorii; |
| * cheltuieli aferente sub-activităților/activităților de amenajare a iluminatului stradal rutier care deservește partea carosabilă a străzilor; |
| * cheltuieli aferente sub-activităților/activităților de amenajare a clădirilor de dispecerat/centrelor de comandă aferente sistemelor de iluminat public, supraveghere video etc.; |
| cheltuieli aferente activităților de reabilitare a anvelopei clădirilor încadrate în clasa I de risc seismic ca urmare a expertizării tehnice; |
| * cheltuieli aferente activităților de reabilitare a anvelopei clădirilor care nu sunt situate adiacent spațiilor publice amenajate prin proiect, respectiv care sunt în afara zonei de intervenție delimitată în cadrul Planului de revitalizare și regenerare aferent proiectului; |
| cheltuieli aferente activităților de reabilitare a anvelopei clădirilor care nu au fost utilizate în anul anterior depunerii cererii de finanțare și în anul depunerii cererii de finanțare, în scopul și cu funcțiunea publică declarată în cererea de finanțare; |
| * cheltuielile necesare instruirii/școlarizării personalului în vederea utilizării corecte și eficiente a utilajelor și tehnologiilor; |
| * cheltuielile aferente execuției probelor/încercărilor, prevăzute în proiect, rodajelor, expertizelor la recepție, omologărilor. |

1. Se completează categoria și subcategoria din MySMIS [↑](#footnote-ref-1)
2. Se completează cu denumirea cheltuielii eligibile, respectiv cu denumirea din Devizul General aprobat prin HG 907/2016, acolo unde se aplică [↑](#footnote-ref-2)
3. Se completează limitele procentuale/valorile pentru anumite cheltuieli și alte detalii specifice privind eligibilitate. Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data depunerii cererii de finanțare și ulterior la data semnării contractului de finanțare [↑](#footnote-ref-3)