**Anexa 2\_Declaraţia Unică**

**Program:** Programul Regional Vest 2021-2027

**Prioritate:** 7 - O regiune pentru cetățeni

**Obiectiv Specific:** RSO5.1 Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane

**Apel de proiecte:** PRV/7.1.A/1.1, PRV/7.1.A/1.2, PRV/7.1.A/1.3, PRV/7.1.A/1.4, PRV/7.1.A/1.5, PRV/7.1.A/1.6

**Cod SMIS**: <cod SMIS>

**DECLARAȚIE UNICĂ**

Subsemnatul/subsemnata <nume>, <prenume>, posesor al BI/CI, seria <seriaCI> nr. <nrCi>, CNP <CNP>, în calitate de <reprezentant/imputernicit> al <entitate> în calitate de <calitate în parteneriat - partener/lider>al parteneriatului format din<denumire parteneriat>, cunoscând prevederile legale privind falsul în declarații și falsul intelectual, declar următoarele:

<solicitant> depune Cererea de finanțare cu titlul <titlu proiect>, depus în cadrul Apelului de proiecte <titlu apel>, lansat în cadrul programului <program>, prioritatea <prioritate>, obiectiv specific <obiectiv specific> în calitate de <calitatea în proiect>, proiect pentru care va fi asigurata o contribuție proprie de <contributia Proprie> lei, reprezentând <x>% din valoarea eligibilă a proiectului. (unde x % = se va calcula din datele introduse în Cererea de finanțare ca contribuție proprie din valoarea eligibilă a proiectului).

1. **Sunt respectate cerințele specifice de eligibilitate aplicabile proiectului și solicitantului, în condițiile și la termenele prevăzute în Ghidul Solicitantului, după cum urmează:**

**A.1 Solicitantul de finanțare/Partenerii:**

1. Se încadrează în categoria solicitanților eligibili, conform prevederilor din ghidul solicitantului cu privire la forma de constituire a solicitantului.
2. Și-a achitat obligaţiile de plată nete în termenele legale către bugetul de stat și respectiv bugetul local, în ultimul an calendaristic/ în ultimele 6 luni,  în cuantumul stabilit de legislația în vigoare și nu are fapte înscrise în cazierul fiscal legate de cauze referitoare la obținerea și utilizarea fondurilor europene și/sau a fondurilor publice naționale.
3. Deține asupra imobilului, teren și/sau clădire, încă de la depunerea cererii de finanțare, unul din următoarele drepturi reale, pe o perioadă care să acopere inclusiv perioada de durabilitate a contractului de finanțare, respectiv 5 ani de la efectuarea plății finale în cadrul contractului de finanțare:
   1. dreptul de proprietate, publică sau privată,

și/sau

* 1. dreptul de administrare.

1. Se asigură că imobilul, teren și/sau clădire îndeplinește cumulativ următoarele condiții:
2. este liber de orice de sarcini sau interdicții incompatibile cu realizarea activităților proiectului;
3. nu face obiectul unor garanții, cesionări și nici a unei alte forme de sarcini care ar putea afecta dreptul invocat;
4. nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;
5. nu face obiectul revendicărilor potrivit unor legi speciale în materie sau dreptului comun.
6. Pentru proiecte care implică lucrări aferente sistemului de iluminat public și/sau sistemului de supraveghere video, deține, de la depunerea cererii de finanțare, dreptul de a realiza investiția în conformitate cu prevederile legale în vigoare și pe o perioadă care să acopere inclusiv perioada de durabilitate a contractului de finanțare, respectiv 5 ani de la efectuarea plății finale în cadrul contractului de finanțare, pentru bunuri/imobile/stâlpi pentru instalarea componentelor sistemelor de supraveghere video și iluminat public.
7. În conformitate cu prevederile Codului fiscal are regimul fiscal din punct de vedere al taxei pe valoare adăugată menționat în secțiunea Solicitant din cererea de finanțare.
8. Își asumă că în conformitate cu prevederile Codului fiscal, pentru achizițiile din cadrul proiectului cuprinse în secțiunea Plan de achiziții din cererea de finanțare, TVA este nedeductibilă potrivit legislației naționale în domeniul fiscal și nerecuperabilă conform prevederilor art. 64 alin. (1), litera c) din Regulamentul (UE) nr. 2021/1060, în cazul în care în cererea de finanțare TVA-ul este încadrat în categoria cheltuielilor eligibile.
9. Își asumă că nu beneficiază de schemă/scheme de compensare a TVA la nivel naţional, regional sau local, iar valoarea TVA aferentă achizițiilor de la furnizori este reală, corectă, suportată pe cheltuieli şi nu a fost recuperată prin nicio modalitate pentru achizițiile deja efectuate, în cazul în care în cererea de finanțare TVA-ul este încadrat în categoria cheltuielilor eligibile.

**A.2 Proiectul:**

1. Contribuie la îndeplinirea obiectivului specific al **Priorității 7 - O regiune pentru cetățeni** - creșterea accesului populației la spații publice atractive și de calitate și redarea acestora către cetățeni, prin **transformarea și reinventarea spațiului public** din zonele dens populate din intravilanul localităților urbane, într-o abordare integrată.
2. Este corelat cu obiectivul general al apelului de proiecte și propune activități eligibile conform ghidului solicitantului de finanțare.
3. Prevede obligatoriu **minim două** **activități eligibile din categoria A**, definite conform prevederilor ghidului solicitantului de finanțare.
4. Nu face obiectul unei alte finanţări din fonduri publice naționale sau europene sau nu a mai beneficiat de finanțare din alte programe naționale sau europene, pentru același tip de activități executate asupra aceleiași infrastructuri/ aceluiași segment de infrastructură în ultimii 5 ani.
5. Prevede că, după semnarea contractului de finanțare, perioada de implementare a activităților, în cadrul căreia pot fi efectuate cheltuielile eligibile, se încadrează în durata maximă prevăzută la capitolul 5.6 Durata proiectului din cadrul ghidului solicitantului de finanțare.
6. Include măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă, în conformitate cu specificațiile din GSF și cu prevederile Manualului de identitate vizuală.
7. Propune o locație de implementare care:

a) Este situată în mediul urban;

b) Este situată în intravilanul localității;

c) Este adecvată pentru realizarea proiectului, respectiv:

1. este racordată la toate utilitățile necesare funcționării: energie electrică, alimentare cu apă, canalizare – dacă este cazul și în situația în care realizarea branșamentelor/racordurilor nu face obiectul proiectului și dacă acestea sunt necesare implementării proiectului;
2. nu este ocupată de alți utilizatori;

iii. nu este ocupată cu alte bunuri care nu au legătură cu investiția sau activitatea derulată de solicitantul de finanțare pentru care solicită finanțare.

1. Prevede activități obligatorii definite în cadrul GSF, de tipul: măsuri de accesibilitate destinate tuturor utilizatorilor, inclusiv persoanelor cu nevoi speciale și cu mobilitate redusă, pentru nevăzători sau hipoacuzici, măsuri de limitare a folosirii spațiilor publice pentru parcarea autoturismelor, asigurarea procesului participativ transparent: activități de implicare a comunității locale, a cetățenilor și a părților interesate în procesul de planificare a revitalizării și regenerării urbane pentru zona care face obiectul investiției etc.
2. Propune intervenții într-o zonă delimitată prin planul urbanistic general sau în baza unui studiu elaborat de specialiști în domeniul urbanismului, pe limite cadastrale, ca fiind o zonă în care se preconizează operațiuni urbanistice de regenerare urbană – conform prevederilor art. 4 alin. (1)-(4) din OUG 183/2022.
3. **Organizația/reprezentantul nu se află în niciuna din situațiile de excludere prevăzute de legislația aplicabilă, respectiv Ghidul Solicitantului:**

**B.1 Organizația/Solicitantul de finanțare:**

1. NU se află în stare de criză financiară sau în insolvență, conform OUG nr. 46/2013 privind criza financiară și insolvența unităților administrativ-teritoriale, aprobată cu modificări și completări prin Legea nr. 35/2016.
2. NU este în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.
3. NU face obiectul unui ordin de recuperare în urma unei decizii anterioare a Comisiei Europene sau a unui furnizor de ajutor privind declararea unui ajutor de stat ca fiind ilegal și incompatibil cu piața comună, sau, în cazul în care solicitantul a făcut obiectul unei decizii anterioare a Comisiei Europene sau a unui furnizor de ajutor privind declararea unui ajutor de stat ca fiind ilegal și incompatibil cu piața comună, aceasta a fost deja executată și ajutorul integral recuperat, inclusiv dobânda de recuperare aferentă.
4. NU a fost găsit vinovat de încălcarea gravă a vreunui contract anterior, din cauza nerespectării obligaţiilor contractuale în urma unei proceduri de achiziţie sau în urma unei proceduri de acordare a unei finanţări nerambursabile din bugetul Uniunii Europene.
5. NU se regăsește în situația de a fi fost stabilite debite în sarcina sa, ca urmare a măsurilor legale întreprinse de autoritatea de management sau în cazul în care au fost stabilite debite în sarcina sa ca urmare a măsurilor legale întreprinse de autoritatea de management, va putea încheia contractul de finanţare în următoarele situaţii:
6. recunoaşte debitul stabilit în sarcina sa de autoritatea de management şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat.
7. a contestat în instanță notificările/procesele verbale/notele de constatare a unor debite și, prin decizie a instanțelor de judecată, acestea au fost suspendate de la executare, anexând dovezi în acest sens.

Situațiile de la punctele a) și b) de mai sus nu se aplică contractelor de finanțare pentru care s-a acordat ajutor de stat. În acest caz, deciziile de recuperare a ajutoarelor de stat trebuie să fie executate și creanțele recuperate integral.

**B.2 Reprezentantul legal al solicitantului de finanțare/partenerului:**

1. NU este subiectul unui conflict de interese, definit în conformitate cu prevederile naţionale/europene în vigoare și își asumă să ia toate măsurile pentru respectarea regulilor privind evitarea conflictului de interese, în conformitate cu prevederile ghidului solicitantului de finanțare, cu reglementările europene și naționale în vigoare.
2. NU se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.
3. NU se află în situația de a induce grav în eroare AM PR Vest sau comisiile de evaluare, selecţie și contractare prin furnizarea de informații incorecte și/sau incomplete în cadrul prezentului apel de proiecte sau a altor apeluri de proiecte derulate în cadrul PR Vest.
4. NU se află în situația de a încerca/de a fi încercat să obţină informaţii confidenţiale sau să influenţeze comisiile de evaluare sau AM PR Vest pe parcursul procesului de evaluare, selecție și contractare a prezentului apel de proiecte sau a altor apeluri de proiecte derulate în cadrul PR Vest.
5. NU a fost găsit vinovat, printr-o hotărâre judecătorească definitivă, pentru comiterea unei fraude/fapte de corupție/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009 cu modificările și completările ulterioare.
6. NU a suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forţă de res judicata (ex. împotriva căreia nu se poate face recurs) în ultimele 36 de luni.
7. **Mă angajez ca organizația** pe care o reprezint:
8. Să nu utilizeze sprijinul primit pentru finanțarea de intervenții excluse din domeniul de aplicare al Fondului European de Dezvoltare Regională.
9. Să asigure contribuția proprie declarată în secțiunea Buget proiect din Cererea de Finanțare.
10. Să finanțeze toate costurile, inclusiv costurile neeligibile, dar necesare, aferente proiectului.
11. Să asigure resursele financiare necesare implementării optime a proiectului în condiţiile rambursării ulterioare a cheltuielilor eligibile din fondurile Uniunii.
12. Să asigure folosința echipamentelor şi bunurilor achiziționate prin proiect, împreună cu partenerii, după caz, pentru scopul declarat în proiect.
13. Să asigure cheltuielile de funcționare și întreținere aferente proiectului care includ investiții în infrastructură și dotări în vederea asigurării sustenabilității financiare a acestora.
14. Să prezinte, la momentul contractării, la cererea AM PR Vest, toate documentele necesare pentru a dovedi îndeplinirea condițiilor de eligibilitate.
15. Să respecte legislația privind achizițiile publice și declar că în cazul în care au fost demarate activități înainte de depunerea proiectului, eventualele proceduri de achiziții publice aferente acestor activități au respectat legislaţia privind achizițiile publice.
16. Să respecte prevederile legale în vigoare în legătură cu operarea/furnizarea serviciului de iluminat public – pentru investițiile în iluminatul spațiilor publice.
17. În cazul obținerii finanțării, să respecte toate cerințele privind caracterul durabil al proiectului, așa cum sunt specificate în Ghidul Solicitantului în conformitate cu prevederile art. 65 din Regulamentul (UE) 1060/2021.
18. Să respecte, pe durata pregătirii şi implementării proiectului, prevederile legislației europene şi naţionale în domeniul dezvoltării durabile, inclusiv DNSH, imunizarea la schimbări climatice, egalităţii de şanse, şi nediscriminării, egalităţii de gen, GDPR, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap, ajutorului de stat și/sau minimis (acolo unde este cazul), precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale.
19. Înțelege că nerespectarea condiţiilor de eligibilitate conform ghidului solicitantului, oricând pe perioada procesului de evaluare, selecţie şi contractare, va conduce la respingerea cererii de finanţare. În acest sens, înţeleg că orice situaţie, eveniment ori modificare care afectează sau ar putea afecta respectarea condiţiilor de eligibilitate menţionate în Ghidul solicitantului vor fi aduse la cunoştinţa AM PR Vest în termen cel mult 5 zile de la luarea la cunoştinţă a situaţiei respective.
20. Să ia toate măsurile pentru respectarea regulilor privind evitarea conflictului de interese, în conformitate cu reglementările europene şi naţionale în vigoare.
21. Să prevadă obligația ca executantul lucrării să semneze un contract cu un operator pentru reciclarea deșeurilor rezultate din activitățile desfășurate, ca măsură de atenuare a impactului asupra obiectivului de mediu care vizează ”Economia circulară, inclusiv prevenirea generării de deșeuri și reciclarea acestora”.
22. Să semneze un contract cu un operator pentru reciclarea deșeurilor de hârtie, metal, materiale plastice, sticla, DEEE-uri provenite din înlocuirea sistemelor sau a echipamentelor, în cazul achiziției de sisteme sau echipamente noi.
23. Să asigure resursele și mecanismele financiare, materiale și umane necesare, adecvate și suficiente pentru implementarea în bune condiții a proiectului, demonstrând astfel sustenabilitatea instituţională și operaţională.
24. Să nu depună un proiect care faceintegral sau parțial, obiectul unei alte cereri de finanțare, depusă la o altă entitate finanțatoare, care are aceleași activități și cheltuieli ca cele propuse prin prezenta cerere de finanțare;

Sau

**în cazul în care** depune un proiect care **FACE**, integral sau parțial, obiectul unei alte cereri de finanțare, depusă la o altă entitate finanțatoare, care are aceleași activități și cheltuieli ca cele propuse prin prezenta cerere de finanțare, mă oblig ca, la momentul semnării unui contract de finanțare/ acord de finanțare cu entitatea finanțatoare la care a fost depusă cererea de finanțare, să retrag de la finanțare celălalt proiect și să notific Autoritatea de Management în termen de maxim 5 zile lucrătoare privind retragerea efectuată.

1. Să nu solicite la decontare aceleași costuri incluse în cadrul proiectului din mai multe surse de finanțare.
2. Să nu depună un proiect finalizat care, potrivit art.2 al Regulamentului (UE) nr. 2021/1060, pct.37, reprezintă proiectul care a fost încheiat în mod fizic sau care a fost implementat integral și pentru care toate plățile aferente au fost efectuate de beneficiari, iar contribuția publică relevantă a fost plătită beneficiarului.
3. Să nu depună un proiect care a făcut obiectul unui contract de finanțare anterior sau obiectele/obiectivele care au făcut parte din cadrul unor proiecte pentru care a fost semnat un contract de finanțare anterior, pentru care nu a fost realizată recepția finală și/sau pentru care a fost reziliat contractul de finanțare din fonduri publice.
4. Să nu depună un proiect care se află în perioada de garanție a lucrărilor efectuate printr-un contract de lucrări anterior.
5. Să nu depună un proiect care intră sub incidența ajutorului de stat, definit ca fiind orice măsură care îndeplinește toate criteriile prevăzute la art. 107 alin.(1) din Tratatul privind funcționarea Uniunii Europene (TFUE), respectiv să implice transferul de resurse de stat, să se materializeze într-un avantaj economic de care întreprinderea nu ar fi beneficiat în mod normal, să fie selectiv și să aibă un efect potențial asupra concurenței și comerțului între statele membre.
6. Să nu depună un proiect care face în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea proiectului conform prevederilor art. 73 din Regulamentul (UE) 2021/1060.
7. Să nu depună un proiect care include activități care au făcut sau ar fi trebuit să facă obiectul unei proceduri de recuperare în urma transferului unei activități în afara zonei vizate de program.
8. Să nu depună un proiect care include activități care au făcut parte dintr-un proiect care este relocat, sau care ar constitui un transfer al unei activități productive.
9. Să nu realizeze o modificare asupra calității de proprietar/administrator al infrastructurii construite/extinse/modernizate/reabilitate, și asupra naturii activității pentru care s-a acordat finanţare şi să nu ipotecheze, cu excepția situațiilor prevăzute în contractul de finanțare, pe o perioadă de cel puţin 5 (cinci) ani de la efectuarea plății finale în cadrul contractului de finanţare.
10. Să prezinte, la momentul contractării, hotărârea de aprobare a proiectului în conformitate cu ultimul buget rezultat în urma evaluării tehnice și financiare în care să se menționeze sumele ce implică contribuția solicitantului la cheltuieli eligibile și neeligibile aferente proiectului.
11. Să permită efectuarea vizitei la locația de implementare a proiectului.
12. Să realizeze proceduri pentru atribuirea de contracte de achiziții verzi pentru lucrări, echipamente și dotări, în conformitate cu prevederile legislației naționale și europene în domeniul achizițiilor verzi aplicabile și cu recomandările prevăzute în Ghidul privind achizițiile publice ecologice – document cu caracter orientativ al Comisiei Europene, în proporție de minim 10% din numărul de proceduri pentru atribuirea de contracte de achiziții aferente activităților descrise la literele A și B din cadrul capitolului **5.2.2 Activități eligibile** din ghidul solicitantului de finanțare.

Această cerință este aplicabilă doar apelurilor de proiecte necompetitive.

1. Să respecte procentajul asumat de proceduri pentru atribuirea de contracte de achiziții verzi raportat la numărul de proceduri pentru atribuirea de contracte de achiziții aferente activităților descrise la literele A și B din cadrul capitolului **5.2.2 Activități eligibile** din ghidul solicitantului de finanțare.

Această cerință este aplicabilă doar apelurilor de proiecte competitive.

1. Să mențină investiția realizată, asigurând cheltuielile de mentenanță și serviciile asociate necesare, pentru întreaga perioadă de durabilitate a contractului de finanțare, respectiv 5 ani începând din ziua calendaristică imediat următoare efectuării ultimei plăți de către finanțator în cadrul contractului de finanțare, în conformitate cu planul de mentenanță a investiției elaborat și depus ca anexă la cererea de finanțare și în conformitate cu prevederile Acordului de parteneriat, dacă este cazul.
2. Să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției, pe întreaga perioadă de durabilitate a contractului de finanțare, respectiv 5 ani începând din ziua calendaristică imediat următoare efectuării ultimei plăți de către finanțator în cadrul contractului de finanțare.
3. **Îmi exprim acordul cu privire la utilizarea şi prelucrarea datelor cu caracter personal de către AM PR Vest sau orice altă structură cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale**.
4. **Declar că am luat la cunoștință că în etapa de contractare am obligația să fac dovada tuturor celor declarate prin prezenta Declarație, sub sancțiunea respingerii cererii de finanțare.**
5. **Declar că sunt pe deplin autorizat să semnez această declaraţie în numele** <denumire entitate juridica>.

<nume>, <prenume>,

<funcție>,Semnătură, Dată (zz/ll/aaaa)